**Ministru kabineta rīkojuma projekta „Grozījumi Ministru kabineta 2016.gada 3.maija rīkojumā Nr. 275 „Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Rīkojuma projekts sagatavots, lai veiktu grozījumus Valdības rīcības plānā, un tas atbilstu valdības pieņemtajiem lēmumiem un aktuālajai izpildes situācijai. Rīkojuma projekts stāsies spēkā pēc tā parakstīšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2009.gada 7.aprīļa noteikumu Nr.300 "Ministru kabineta kārtības rullis" 43.punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2016. gada 3.maija rīkojumu Nr.275 „Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai” tika apstiprināts Valdības rīcības plāns (turpmāk – VRP), kurā iekļauti uzdevumi, kas jāīsteno visām ministrijām, kā arī Korupcijas novēršanas un apkarošanas birojam, Valsts kancelejai un Sabiedrības integrācijas fondam (turpmāk – iestādes), lai sasniegtu valdības deklarācijā noteiktos attīstības mērķus. Apstiprinot VRP, valdība noteica VRP izpildes uzraudzības kārtību, kas paredz, ka iestādes reizi pusgadā iesniedz Pārresoru koordinācijas centrā pārskatu par VRP iekļauto pasākumu izpildi, kā arī pēc Ministru prezidenta ierosinājuma Ministru kabinets var apstiprināt izmaiņas VRP.  Ievērojot VRP īstenošanas uzraudzības kārtību, 2018.gada sākumā visas iestādes iesniedza informāciju par VRP pasākumu izpildi 2017.gada otrajā pusgadā. Lai izvērtētu VRP pasākumu izpildes progresu, kā arī vienotos par turpmāko rīcību pasākumu neizpildes vai izpildes kavēšanās gadījumā, Ministru prezidents 2018.gada janvārī organizēja sarunas ar visiem ministriem. Ņemot vērā sarunu rezultātus, tika identificēti vairāki pasākumi, par kuriem ir nepieciešams aktualizēt informāciju VRP, lai tie atbilstu valdības pieņemtajiem lēmumiem un aktuālajai izpildes situācijai.  Būtiskākās izmaiņas attiecas uz uzsāktajām reformām izglītības sistēmas sakārtošanai. Vairākiem Izglītības un zinātnes ministrijas kompetencē esošiem VRP pasākumiem tiek mainīti izpildes termiņi, lai iegūtu laiku vienošanās panākšanai  ar sociālajiem un sadarbības partneriem par iesāktajām reformām vispārējā, profesionālajā un augstākajā izglītībā, un tās virzītu apstiprināšanai Ministru kabineta sēdē. Papildus tam 3 pasākumiem izglītības un zinātnes jomā tiek noteikta izpildes progresa uzraudzība, lai regulāri novērtētu pasākumu izpildes gaitu, t.sk., reformu ieviešanu. Attiecībā uz pētniecības un zinātnes attīstību turpinās diskusijas par konceptuāli jauniem nosacījumiem valsts pētījumu programmu finansēšanā, t.sk. norisinās darbs pie jauniem valsts pētījumu programmu noteikumiem, līdz ar to ir nepieciešams pagarināt attiecīgā VRP pasākuma izpildes termiņu.  Attiecībā uz tautsaimniecības jomas stiprināšanas pasākumiem, tiek veiktas izmaiņas divos Ekonomikas ministrijas kompetencēs esošos VRP pasākumos. Lielo un stratēģiski nozīmīgo investīciju projektu koordinācijas padomes 2017.gada 23.augusta sēdē tika atbalstīti Ekonomikas ministrijas priekšlikumi investīciju piesaistes (POLARIS) procesa pilnveidošanai, tāpēc ir nepieciešams precizēt attiecīgā VRP pasākuma darbības rezultātu un izpildes termiņu. Ņemot vērā Eiropas Savienības (turpmāk – ES) iniciatīvas attiecībā uz Enerģētikas savienības pārvaldību un rīcību klimata jomā, kas paredz  2018.gada laikā visām ES dalībvalstīm izstrādāt Nacionālo enerģētikas un klimata plānu 2020.-2030.gadam, tiek precizēts VRP pasākuma darbības rezultāts un izpildes termiņš.  Tiek pagarināti izpildes termiņš trīs Tieslietu ministrijas kompetencē esošiem VRP pasākumiem, kas paredz likumprojektu izstrādi vardarbībai un vardarbības riskam pakļauto personu aizsardzībai, kā arī bērnu antisociālās uzvedības prevencijai, jo šo likumprojektu izstrādes procesā ir saņemts daudz iebildumu, kā arī tos izvērtē starptautiskie eksperti. Papildus tam tiek pagarināts izpildes termiņš VRP pasākumam, kas paredz akciju reģistrācijas procesa un akcionāru uzskaites modernizāciju, lai nodrošinātu kvalitatīvu likumprojekta izstrādi un panāktu vienošanos ar komersantu organizācijām par informācijas par akcionāriem publiskumu un pieejamību.  Tiek pagarināti izpildes termiņi arī vairākiem Labklājības ministrijas VRP pasākumiem. Sekmējot darba devēju un pašvaldību interesi attīstīt risinājumus darbinieku bērnu aprūpes nodrošināšanai, tiek īstenots Eiropas Komisijas finansēts projekts "Elastīga bērnu uzraudzības pakalpojuma nodrošināšana darbiniekiem”, kuram saskaņā ar Eiropas Komisijas lēmumu ir pagarināts projekta ieviešanas termiņš. Papildus tam ievērojot 2018.gada budžeta likumu, Labklājības ministrija plāno 2018.gada pirmajā ceturksnī aktualizēs plānu minimālo ienākumu atbalsta sistēmas pilnveidošanai 2018.-2020.gadam. Atbilstoši Ministru kabineta lēmumam tiek pagarināti izpildes termiņi pasākumiem, kas saistīti ar invaliditātes noteikšanas sistēmas izmaiņām un valsts atbalstu pensiju nodrošinājumā daudzbērnu ģimenēm.  Ņemot vērā Satiksmes ministrijas sniegto informāciju, ka jautājums par velosatiskmes attīstības plāna izstrādi apspriests arī Ceļu satiksmes drošības padomes sēdē 2017.gada 10.martā, kurā tika nolemts, ka plāna izstrādes termiņu nepieciešams pagarināt, tiek mainīts attiecīgā VRP pasākuma izpildes termiņš. Tiek pagarināts arī Publiskās lietošanas dzelzceļa infrastruktūras attīstības plāna izstrādes termiņš, jo ieilgusi saskaņošana par dzelzceļa infrastruktūras finanšu līdzsvara nodrošināšanu.  Atbilstoši 2017.gadā Saeimas pieņemtajam likumam “Veselības aprūpes finansēšanas likums”, kas nosaka, ka līdz 2018.gada 1.septembrim ir jāizstrādā normatīvais regulējums, kas definēs tos veselības aprūpes pakalpojumus, kuri atbilstoši jaunajam finansēšanas modelim tiks finansēti no valsts budžeta, attiecīgi tiek precizēts saistītā VRP pasākuma izpildes termiņš. Papildus tam atbilstoši pieņemtajam MK lēmumam tiek precizēts VRP pasākums, kas paredz informatīvā ziņojuma izstrādi par veselības tūrisma attīstības veicināšanas iespējām, precizējot arī tā izpildes termiņu un līdzatbildīgās institūcijas.  Attiecībā uz valsts drošības un nacionālās identitātes jomu precizēts viens Aizsardzības ministrijas kompetencē esošs VRP pasākums un tā darbības rezultāts, ņemot vērā, ka Aizsardzības ministrija šobrīd gatavo jauna satura Valsts aizsardzības mācības priekšmetu un  plāno uzsākt šī priekšmeta pilotprojektu 2018.gadā.  No VRP tiek izslēgti divi Finanšu ministrijas pasākumi, kas valdības pieņemto lēmumu rezultātā ir zaudējuši savu aktualitāti, jo kases aparātu reformas pirmais posms jau pietiekoši būtiski ierobežo negodīgos nodokļu maksātājus, un viedkaršu ieviešanas kases aparātos jeb reformas otrais posms nav finansiāli lietderīgs. Savukārt elektronisko preču pārvietošanas pavadzīmju un rēķinu tiešsaistes sistēmas izstrāde tiks īstenota ieviešot Valsts nodokļu politikas pamatnostādnes 2018.-2021.gadam, kas paredz līdz 2020.gadam īstenot pasākumus elektronisko rēķinu izmantošanai, laika ietaupījumam un administratīvā sloga samazināšanai.  Atbilstoši Ministru prezidenta un ministru sarunās nolemtajam tiek tehniski precizēts arī viena Vides aizsardzības un reģionālās attīstības ministrijas VRP pasākuma darbības rezultāta formulējums, kā arī viena Iekšlietu ministrijas un viena Finanšu ministrijas pasākuma izpildes termiņš. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Ekonomikas ministrija, Finanšu ministrija, Iekšlietu ministrija, Izglītības un zinātnes ministrija, Labklājības ministrija, Satiksmes ministrija, Tieslietu ministrija, Veselības ministrija, Vides aizsardzības un reģionālās attīstības ministrija, Pārresoru koordinācijas centrs |
| 4. | Cita informācija | Ministru kabineta rīkojuma projekta „ Grozījumi Ministru kabineta 2016. gada 3.maija rīkojumā Nr. 275 „Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai”” īstenošana tiks nodrošināta iestādēm piešķirto valsts budžeta līdzekļu ietvaros. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts tiešās pārvaldes iestādes, kā arī padotības iestādes, kas īstenos VRP pasākumus.  Visa sabiedrība, jo VRP ietvaros īstenojamie pasākumi ietekmēs ikvienu Latvijas iedzīvotāju. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar |

Ministru prezidents, M.Kučinskis

veselības ministra

pienākumu izpildītājs

2018.02.09. 11:04

I.Žemaite-Dziceviča, 67082972

[irina.zemaite@pkc.mk.gov.lv](mailto:irina.zemaite@pkc.mk.gov.lv)